Οριστικά χωρίς κόσμο θα διεξαχθεί το ντέρμπι του Ολυμπιακού με τον Παναθηναϊκό την 17η αγωνιστική. Η αρμόδια επιτροπή της ΕΠΟ απέρριψε την έφεση των «ερυθρολεύκων» και διατήρησε την ποινή των δύο αγωνιστικών χωρίς κόσμο που επιβλήθηκε πρωτόδικα στην ομάδα, για τα όσα συνέβησαν στον αγώνα με τον ΠΑΟΚ.

ΑΝΑΛΥΤΙΚΑ Η ΑΝΑΚΟΙΝΩΣΗ

Η Επιτροπή Εφέσεων, κατά την τελευταία της συνεδρίαση, έλαβε τις ακόλουθες αποφάσεις.

Δέχεται τυπικά και κατ’ ουσίαν την έφεση της ΠΑΕ Ολυμπιακός. Εξαφανίζει την υπ΄αριθμ. απόφαση 265/2019 του Πρωτοβάθμιου Μονομελούς Πειθαρχικού Οργάνου της Super League 1, κατά το κεφάλαιο που αφορά την υπό στοιχείο β πειθαρχική παράβαση (άναμμα πυρσών, καπνογόνων και κροτίδων καθ΄ υποτροπή άρθρου 15 παρ. 2 α), β), ε) του Πειθ.Κωδ. της ΕΠΟ) ως προς το ύψος της επιβληθείσας σε βάρος της εκκαλούσας χρηματικής ποινής. Επιβάλλει χρηματική ποινή ύψους 5.000 ευρώ και καθορίζει συνολική χρηματική ποινή ύψους 56.500 ευρώ.

Δέχεται τυπικά και απορρίπτει κατ’ ουσίαν την έφεση των Τρικάλων κατά της υπ’ αριθμ. 157/28-11-2019 απόφασης της Πειθαρχικής Επιτροπής της Ε.Π.Ο.